Publication: Magyar Közlöny
Issue: MK-1999-102 (Year: 1999, Number: 102)
Era: 1990-2004
Section: az 1999. évi C. törvényhez
Paragraph Index: 351

b) (i) Az ott-tartózkodást folyamatosnak kell tekinteni három hónapnál rövidebb idejű távolmaradások ellenére, feltéve, hogy a távolmaradásnak nem visszatelepítés vagy kitoloncolás az oka. (ii) Hat hónapig vagy ennél hosszabb időszakokra való távolmaradást úgy kell tekinteni, mint amely megszakítja az állandó tartózkodás folytonosságát. (iii) Annak eldöntésekor, hogy a három és hat hónap közé eső időszakra való távolmaradás megszakítja-e az állandó ott-tartózkodás folyamatosságát, figyelembe kell venni az említett személy szándékát az állandó lakhely szerinti országba való visszatérésre, valamint azt, hogy mennyiben őrizte meg távolléte alatt a lakóhely szerinti országgal létesített kapcsolatait. (iv) Az állandó lakóhely országában bejegyzett hajón teljesített szolgálat nem minősül a folyamatos ott-tartózkodás szünetelésének. Más hajókon teljesített szolgálatot a fenti (i)—(iii) alpontok rendelkezései szerint kell kezelni.

Source: https://magyarkozlony.hu/hivatalos-lapok/7ad1af37754140355582b0e41604e9ea1ee0dab8/dokumentumok/97a8b634186adba59adab1d2db15b0a250fdefc2/letoltes